অন্ননালি
অন্ননালি বা ইসোফেগাস গলবিল এবং পাকস্থলীর সংযোগকারী পেশীবহুল নালী যার মধ্য দিয়ে পেরিস্ট্যালসিসের মাধ্যমে খাবার অতিক্রম করে।মানুষের অন্ননালীর দৈর্ঘ্য হচ্ছে ১৮-২৫ সে.মি.।এটি শ্বাসনালি এবং হৃৎপিণ্ড এর পিছন দিয়ে গিয়ে ডায়াফ্রামকে অতিক্রম করে পাকস্থলীর কার্ডিয়াক প্রান্তে উন্মুক্ত হয়। অন্ননালীর উপরে এবং নিচে দুটি স্ফিংক্টার রয়েছে।নিচের স্ফিংক্টার পাকস্থলি থেকে খাদ্য ফিরে আসাকে রোধ করে।অন্ননালীর উচ্চ রক্ত সরবরাহ আছে। অন্ননালীতে ক্যান্সার,রক্তপাত,সংকুচিত হওয়া ইত্যাদি হতে পারে।এক্স রে,এন্ডোস্কপি,সিটি স্ক্যান ইত্যাদি পরীক্ষার মাধ্যমে অন্ননালীতে এগুলো চিহ্নিত করা হয়।